Vrou in parkeergebied aangerand, beroofArgieffoto ŉ Vrou in haar 50’s is Saterdag in ŉ kelderparkeerarea van ŉ gebou in Glenvista, Johannesburg, aangerand en beroof. Volgens Chitra Bodasing, woordvoerder van ER24, is die vrou deur twee verdagtes in die parkeergebied genader en aangeval. “Met paramedici se aankoms op die toneel het hulle die vrou in haar voertuig met hoofbeserings aangetref,” het Bodasing gesê. Sy is op die toneel behandel waarna sy na ŉ nabygeleë hospitaal geneem is. Die polisie was op die toneel en ondersoek die omstandighede rondom die voorval.